Neuvoston asetus (ETY) N:o 1897/87, annettu 2 päivänä heinäkuuta 1987, voin ja kerman markkinoiden interventiotoimenpiteitä koskevista yleisistä säännöistä annetun asetuksen (ETY) N:o 985/68 muuttamisesta ja siitä poikkeamisesta



Virallinen lehti nro L 182 , 03/07/1987 s. 0035 - 0035

Suomenk. erityispainos Alue 3 Nide 23 s. 0217

Ruotsink. erityispainos Alue 3 Nide 23 s. 0217



NEUVOSTON ASETUS (ETY) N:o 1897/87, annettu 2 päivänä heinäkuuta 1987, voin ja kerman markkinoiden interventiotoimenpiteitä koskevista yleisistä säännöistä annetun asetuksen (ETY) N:o 985/68 muuttamisesta ja siitä poikkeamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 773/87(), ja erityisesti sen 6 artiklan 6 kohdan, ottaa huomioon komission ehdotuksen(), sekä katsoo, että neuvoston asetuksessa (ETY) N:o 985/68(), sellaisena kuin se on viimeksi muutettuna asetuksella (ETY) N:o 3790/85(), säädetään, että interventiotoimenpiteitä sovelletaan ainoastaan sellaiseen voihin, joka jäsenvaltioissa luokitellaan ensiluokkaiseksi; asetuksen (ETY) N:o 985/68 1 artiklan 3 kohdassa säädetään mahdollisuudesta myydä interventioon imelästä kermasta valmistettu suolattu voi, jonka rasvapitoisuus on vähintään 80 painoprosenttia; ottaen huomioon voin markkinatilanteen ja erityisesti vaikeudet, joita interventioelimet kohtaavat myydessään tällaista voita yhteisön markkinoilla tai maailmanmarkkinoilla, mainittu mahdollisuus olisi kiellettävä; jäsenvaltioissa, joissa nykyisin käytetään mahdollisuutta ostaa suolattua voita, olisi kuitenkin sallittava siirtymäaikana tällaisen voin interventio-ostot markkinointivuoden 1988/1989 loppuun asianosaisen teollisuuden mukauttamiseksi uuteen lainsäädäntöön, ja lisäksi olisi sallittava imelästä kermasta valmistetun sellaisen voin interventio-ostot, jonka rasvapitoisuus on vähintään 82 painoprosenttia, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 985/68 1 artiklan 3 kohdan a alakohta seuraavasti: "a) on oltava koostumukseltaan ja ominaisuuksiltaan seuraavanlaista: aa) - rasvapitoisuuden vähintään 82 painoprosenttia, - vesipitoisuuden enintään 16 painoprosenttia, - valmistettu happamasta kermasta; tai bb) - rasvapitoisuuden vähintään 82 painoprosenttia, - vesipitoisuuden enintään 16 painoprosenttia, - valmistettu imelästä kermasta." 2 artikla Poiketen 1 artiklasta markkinointivuosien 1987/1988 ja 1988/1989 aikana Irlannissa ja Yhdistyneessä kuningaskunnassa interventioelimille annetaan lupa ostaa myös imelästä kermasta valmistettua voita, jonka rasvapitoisuus on vähintään 80 painoprosenttia, vesipitoisuus enintään 16 painoprosenttia ja suolapitoisuus enintään kaksi painoprosenttia. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä heinäkuuta 1987. Neuvoston puolesta Puheenjohtaja K. E. TYGESEN () EYVL N:o L 148, 28.6.1968, s. 13 () EYVL N:o L 78, 20.3.1987, s. 1 () EYVL N:o C 89, 3.4.1987, s. 47 () EYVL N:o L 169, 18.7.1968, s. 1 () EYVL N:o L 367, 31.12.1985, s. 5